《赠了老》
宋代·吕本中

前年见公沧海上，法会堂堂万骑将。今年见公浙河东，犹是当时旧老翁。

送行更有天童老，骐骥齐驱猎霜草。野狐射干胆欲破，不但独喷群马倒。

我衰且病百念绝，便得从公不为早。忘情遁迹亦未是，言与不言俱一扫。

世人扰扰不归家，公行问渠有何好。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。